Market Timing P.M. – บล.กสิกรไทย
Support : 1695, 1685   Resistance : 1705, 1710 SET แกว่ …
10 พ.ย. 2560

Support : 1695, 1685   Resistance : 1705, 1710
SET แกว่งตัวระหว่าง 1692-1704 และปิดตลาดช่วงเช้าที่ระดับ 1698.45 จุด ลดลง 4.58 จุด หรือ -0.27% ด้วยมูลค่าการซื้อขาย 2.80 หมื่นล้านบาท
เช้านี้ SET ถอยตัวลงมาแถวแนวรองรับ 1695+/- ก่อนมีการยกตัวเด้งกลับ ขณะที่สัญญาณของ RSI แกว่งตัวบริเวณโซนต่ำ สัญญาณของ MACD ถอยตัวลงต่ำกว่า Signal line สะท้อนช่วงสั้นยังคงอ่อนแรง โดยบ่ายนี้ ประเมิน SET แกว่งตัวลง มีแนวรองรับที่บริเวณ 1685 ซึ่งน่าใช้เป็นโซนเริ่มเข้าทยอยสะสม ขณะที่แนวต้านลดระดับอยู่ที่บริเวณ 1705
TFG ราคาแกว่งตัวสร้างฐานเหนือขอบล่างของช่องคู่ขนาน ก่อนยกตัวข้ามผ่านแนวเส้นกด พร้อมด้วย vol ด้านสัญญาณของ MACD ไต่ระดับเหนือ signal line ในแดนลบ และมีแนวโน้มจะเข้าสู่แดนบวก สะท้อนโอกาสที่ราคาจะสามารถยกตัวขึ้นต่อ เข้าทดสอบขอบบนของช่องขนาน แนะซื้อเก็งกำไร โดยมีเป้าหมายการทำกำไรที่บริเวณ 6.5 และ 6.9 ขณะที่ใช้การถอยหลุด 5.85 เป็น stop loss